
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 5P/39/2026 3826201717 30. 06. 2026 JUDr. Klaudia Šišková ECLI:SK:OSPD:2026:3826201717.4
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Klaudiou Šiškovou v právnej veci navrhovateľa: A. B., nar. XX.XX.XXXX, bytom C. D. XXX, zastúpená JUDr. Ing. Michal Mladý, advokát v Bojniciach, Prievidzská 254/26, IČO: 42 273 927, proti manželke: E. B., nar. XX.X.XXXX, trvale bytom C. D. XXX, t.č. C. D. XX, o rozvod manželstva a úpravu práv a povinností k malol. dieťaťu: F. B., nar. XX.X.XXXX, zastúpený Úradom práce, sociálnych vecí a rodiny Prievidza - OSV ako kolíznym opatrovníkom, takto rozhodol: I. Súd manželstvo A. B. a E. B., G. C., uzavreté dňa XX.XX.XXXX v C. D., zapísané v Knihe manželstiev matričného úradu H. G., vo zväzku X, ročník XXXX, na strane XXX, pod poradovým číslom XX, r o z v á dza. II. Súd
s c h v a ľ u j e uzavretú rodičovskú dohodu v nasledovnom znení:
Malol. F. B., nar. XX.X.XXXX, sa zveruje na čas po rozvode manželstva do osobnej starostlivosti matky. Zastupovať v bežných veciach a spravovať majetok maloletého budú obaja rodičia, každý samostatne. Otec dieťaťa sa zaväzuje platiť výživné na malol. F. v sume 300,- eur mesačne, vždy do posledného dňa predchádzajúceho mesiaca vopred, do rúk matky, počnúc právoplatnosťou rozsudku o rozvode manželstva. Otec dieťaťa je oprávnený stretávať sa s malol. F. každý párny kalendárny týždeň od piatka od 17:00 hod. do nedele do 17:00 hod. a prvý nepárny kalendárny týždeň v kalendárnom mesiaci od piatka od 17:00 hod. do nedele do 17:00 hod. s tým, že miesto prevzatia a odovzdania dieťaťa je bydlisko matky. V čase jarných, veľkonočných prázdnin, letných prázdnin a počas vianočných školských prázdnin má pred bežnou úpravou styku otca s maloletým prednosť táto úprava styku otca s maloletým: Otec je oprávnený sa stretávať s maloletým počas jarných prázdnin každý párny kalendárny rok od piatka, ktorý predchádza vyhláseniu jarným prázdninám, od 17:00 hod. do nedele, ktorá nasleduje po jarných prázdninách do 17:00 hod.; počas veľkonočných prázdnin každý nepárny kalendárny rok od Zeleného štvrtka od 17:00 hod. do Veľkonočného pondelka do 17:00 hod.; počas letných prázdnin v každom kalendárnom roku od 1.7. od 17:00 hod. do 15.7. do 17:00 hod. a od 1.8. od 17:00 hod. do 15.8. do 17:00 hod.; počas vianočných školských prázdnin každý párny kalendárny rok od 22.12. od 17:00 hod. do 26.12. do 17:00 hod. a každý nepárny kalendárny rok od 28.12. od 17:00 hod. do 2.1. nasledujúceho kalendárneho roku do 17:00 hod. V období špecifickej úpravy styku otca s malol. dieťaťom sa bežná úprava styku nerealizuje. Matka sa zaväzuje malol. dieťa na styk s otcom pripraviť a stretnutie otca s maloletým umožniť. III. Žiaden z účastníkov nemá nárok na náhradu trov konania.
odôvodnenie: Podľa § 221 písm. a) Civilného sporového poriadku a § 2 ods. 1 Civilného mimosporového poriadku rozsudok odôvodnenie neobsahuje. Poučenie: Proti tomuto rozsudku odvolanie nemožno podať, pretože účastníci sa práva podať odvolanie voči rozsudku výslovne vzdali po vyhlásení rozhodnutia (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP). Manžel, ktorý pri uzavretí manželstva prijal priezvisko druhého manžela, ako spoločné priezvisko, môže do troch mesiacov po právoplatnosti rozhodnutia o rozvode oznámiť príslušnému matričnému úradu, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3826201717.4 (dáta aktuálne k 9. 11. 2026). Záväzné je znenie zverejnené súdom.




